GiliGold/VAD_KnessetCorpus huggingface dataset:
<תומר ישראל: נאמר לנו פעמים רבות שזה בהליך מתקדם מאוד, אבל זה לא קורה.
<תומר ישראל: החוקים הסביבתיים לא חלים.
<תומר ישראל: החוקים הסביבתיים אמורים להיות, עוד יותר מכל הדברים שעלו פה, מנותקים לחלוטין מן השאלה הפוליטית.
מרדכי יוגב: אני מתפרץ רגע לדבריך בצורה הפוכה.
מרדכי יוגב: החוק על אכיפה על מחצבות ועל איכות סביבה נאכף על היהודים בצורה מחמירה, וגם אני הייתי בחקירות, ואילו על פלסטינים לא נאכף כלל בשטחי C על-ידי אותו יועץ משפטי.
מרדכי יוגב: זה אחת מן העובדות לדבריי, אדוני עו"ד רז ניזרי ועו"ד איל ינון.
מרדכי יוגב: כבר 4 שנים אני מבקש מן המינהל האזרחי טבלה של המחצבות בשטחי C עם התב"ע, עם שם המנהל, עם דוח לשיקום, עם דוח בטיחות, עם אחראי בטיחות, כפי שאוכפים אותנו "באבוה דאבוה", בין בתוך הישובים ובין מחוץ להם.
מרדכי יוגב: כלום לא נאכף ומחצבות לא חוקיות מאושרות על-ידי השופט מזוז בדיעבד, שאין בהם לא בטיחות ולא תב"ע ולא אחראי שיקום ולא כלום, ואילו על היהודים אוכפים את החוק בצורה מקסימלית, כולל הענשה וחקירות.
מרדכי יוגב: זה אחד האבסורדים הזועקים של היועצים המשפטיים לממשלה ושל הפצ"ר דהיום ואת האבסורד הזה חובה עלינו כמחוקקים לשנות וחובה עליכם להביא את שוויון הזכויות.
<תומר ישראל: סעיף 6 לחוק איסור הקמת מצבות זיכרון לזכר מבצעי מעשי טרור קובע: "שר הביטחון יורה למפקד כוחות צבא ההגנה לישראל באזור להורות על הסרת מצבות זיכרון שהוקמו באזור ושהקמתם מהווה עבירה כאמור בסעיף 3".
<תומר ישראל: זאת אומרת, חוק שמאפשר את זה קיים.
<תומר ישראל: לגבי חקיקה ישראלית שמוחלת – קל וחומר.
<תומר ישראל: אפשר ליישם את זה, אפשר לעשות את זה.
<תומר ישראל: קידמנו חוק שמחייב מובילי חומרי חציבה להסתובב עם אישורים כדי שחומרי חציבה לא יסתובבו בארץ וכל אחד יוכל לחצוב היכן שהוא רוצה.
<תומר ישראל: ישבנו באין-ספור פגישות מול היועץ המשפטי לבקש ממנו להחיל את זה ביהודה ושומרון כי אנחנו יודעים שחומרי החציבה מועברים בגבול ואין על זה ביקורת.
<תומר ישראל: הוא אמר לנו: אני לא יכול לקבוע מה זה רישיון בגלל שמדובר על יהודה ושומרון.
<תומר ישראל: הדבר אפשרי ובענייני איכות סביבה זה קל וחומר, חובה שזה יקרה.
<תומר ישראל: זה צריך לבוא, אם בצו אלוף, אם בחקיקה, אם בחקיקה שמחייבת את האלוף להוציא צו, לא משנה.
<תומר ישראל: אנחנו חייבים לדאוג לאיכות הסביבה כי הזמן הולך ואוזל שם.
<תומר ישראל: תודה.
יואב בן צור: שלומית גולדין הלוי, בבקשה.
<שלומית גולדין הלוי: אני מ"בסיס חוקי".
<שלומית גולדין הלוי: קודם כול, אנחנו שמחים מאוד על הדיון הזה.
<שלומית גולדין הלוי: למרות שסקרנו את החוקים שעד כה עברו סימולטנית גם ביהודה ושומרון, זה 6 מתוך יותר מ-300, זה עדיין יותר ממה שהיה בכנסת הקודמת ואנחנו מקווים שמכאן יש רק לאן להתקדם.
<שלומית גולדין הלוי: אנחנו מעודדים מאוד את חברי הכנסת להמשיך בעבודה הטובה הזאת.
<שלומית גולדין הלוי: ברור לנו שמשפטית יכולות להיות מורכבויות.
<שלומית גולדין הלוי: כמובן זאת עבודת היועצים המשפטיים.
<שלומית גולדין הלוי: נקיים איזו ועדה שתנהל מעקב על כל הנושא הזה.
<שלומית גולדין הלוי: נבחן מי מחברי הכנסת משתדל ומתאמץ לקדם את החקיקה ביהודה ושומרון, כי תושבי יהודה ושומרון, כפי שכבר נאמר פה, הם אזרחים שומרי חוק, את כל חובותיהם הם משלמים לחברה, אם זה מסים, שירות בצבא וכולי, ולא מקבלים את כל הזכויות.
<שלומית גולדין הלוי: אני יכולה להוסיף דבר אחד קטן שלא נאמר פה.
<שלומית גולדין הלוי: היה חסר לי מאוד לראות כאן את כל שוחרי זכויות האדם בכנסת שלא הגיעו לדיון הזה.
<שלומית גולדין הלוי: חוקים כמו חוקי נגישות נכים וחוקי סביבה וכולי צריכים לחול על כל תושבי מדינת ישראל.
יריב לוין: ארגוני הסביבה לא טורחים לעשות שום דבר בעניין הזה.
יריב לוין: הם מנהלים רק אג'נדה פוליטית ומפריעים לעבוד.
יואב בן צור: התנועה לזכויות האזרח שלחה מכתב.
<שלומית גולדין הלוי: כולל חברי כנסת שזכויות אדם רוממות בגרונם.
<שלומית גולדין הלוי: נשמח מאוד לחקיקה שוויונית כלפי כל אזרחי מדינת ישראל.
יואב בן צור: ישראל גנץ, סגן ראש מועצת בנימין.
<ישראל גנץ: אומר שני דברים בקצרה, ברשותכם.
<ישראל גנץ: נקודה ראשונה, דיברו פה הרבה על החוקים אבל מהשטח אני רוצה להגיד לכם שהחוקים האלה נוגעים לחיי אדם ולחיים נורמליים.
<ישראל גנץ: ידידי וקודמי לתפקיד במטה בנימין, חבר הכנסת מוטי יוגב, שיצא, ערך כבר עשרות ישיבות על קליטה סלולרית, שאנשים לא מצליחים להזמין אמבולנס, וזה לא מתקדם כי אומר לנו קמ"ט תקשורת: לא קיבלתי ברירת קנס, אני לא יכול לדבר עם חברות הסלולר, הם עובדים אתי על בסיס התנדבותי כבר שנים.
<ישראל גנץ: כנ"ל בנושא בריאות ובנושא חינוך.
<ישראל גנץ: יש מקומות שבהם אנחנו יכולים להוציא היתרי בנייה ולבנות בתי-ספר, אנחנו נדרשים למסמכים מסוימים מן המינהל האזרחי ולא מקבלים, בשל סיבות בירוקרטיות.
<ישראל גנץ: כלומר מותר לבנות, אפשר, אנחנו יכולים להוציא היתר אבל לא מצליחים בשל סיבות כאלה ואחרות.
<ישראל גנץ: זה נוגע כמובן גם לדיני עבודה ולעוד דברים רבים שמקשים על חיי היום-יום ועל ההתנהלות שלנו.
<ישראל גנץ: נקודה שנייה שאני רוצה לציין היא התחלופה.
<ישראל גנץ: החיילים מתחלפים, בהגדרה, פעם בשנה או שנתיים, אין רציפות.
<ישראל גנץ: במקום משרד ממשלתי, שבו יש הליך שנכנס אדם ולאט לאט עולה בסולם, בא אדם שלא מכיר, לוקח לו שנה ללמוד, הוא מנסה לעשות שני דברים ואחרי חודשיים הוא כבר מקבל עדכון – הרי שנה מראש הם יודעים מה יהיה התפקיד הבא שלהם – ואז אין לו בכלל זמן לעשות.
<ישראל גנץ: אין רציפות, אין המשכיות.
<ישראל גנץ: קשה מאוד לעבוד.
<ישראל גנץ: אסיים בסיפור עצוב ומצחיק.
<ישראל גנץ: בשנת 2009 ביקשנו מהמינהל האזרחי חוזה מסוים שקשור לים המלח.
<ישראל גנץ: שילמנו הרבה מאוד כסף.
<ישראל גנץ: עד היום לא קיבלנו את החוזה בשל סיבה פשוטה, כי יש דיון מעמיק אצל היועץ המשפטי לממשלה.
<ישראל גנץ: אין חולק שים המלח נסוג, אדוני היושב-ראש, אבל יש פה שאלה משפטית, למי שייך החוף שהיה מתחת לים שנסוג.
<ישראל גנץ: זה לא מצחיק.
<ישראל גנץ: כבר 8 שנים אנחנו לא מקבלים חוזה כי יש דיון משפטי למי שייך החוף.
יריב לוין: זה "תוקע" הקמה של בתי-מלון שם.
<ישראל גנץ: לא נראה לי שאפשר לגדל עגבניות בחוף ים המלח אבל אולי לפני 3,000 שנים, אנחנו לא יודעים מי היו הבעלים אז.
<ישראל גנץ: שילמנו ואנחנו מחכים, אולי לאט לאט יבוא המשיח ויגלה את הסוגיה, למי היה שייך החוף לפני 3,000 שנים, לפני שנסוג הים.
<ישראל גנץ: אמרו לנו: תשלמו חצי מיליון שקל, 483,000 שקל, אם אתם רוצים לקבל את החוזה.
<ישראל גנץ: אמר נציג החברה הכלכלית: בואו תרדו אתנו לים המלח עם החוזה ותשלמו.
<ישראל גנץ: כאשר חזרנו אמרו: רגע, עכשיו יש פה שאלה משפטית שצריך לפתור אותה.
יואב בן צור: חבר הכנסת נגוסה, בבקשה.
אברהם נגוסה: סיימנו עכשיו דיון בוועדת העלייה והקליטה בנושא יהודה ושומרון.
אברהם נגוסה: הכנסת מציינת את המועד היום – זה יום גדול וחשוב.
אברהם נגוסה: צריך לחשוב גם על הדרישות האלה, להקל על התושבים שם.
אברהם נגוסה: הם עושים עבודה טובה בתחום קליטת העלייה.
אברהם נגוסה: זה התחום שאני מכיר מקרוב, את התרומה של התושבים ביהודה ושומרון והגישה לחבק ולשלב את העולים החדשים.
אברהם נגוסה: לכן כל שינוי והכרה, גם בכיוון החקיקה, יכול להקל, להשאיר את העולים החדשים להיות תושבים קבועים שם, לא רק באופן זמני למשך תהליך הקליטה.
אברהם נגוסה: לכן אני חושב שאנחנו צריכים לקדם את החוקים שיחזקו את ההתיישבות ביהודה ושומרון.
יואב בן צור: יש מישהו שנרשם ורצה לדבר ולא קראנו בשמו?
<יפעה סגל: אני רוצה להעיר הערה אחת.
<יפעה סגל: אני מנהלת הפורום המשפטי הבין-לאומי.
<יפעה סגל: אני רוצה להגיד שיש עוד היבט של חקיקה.
<יפעה סגל: מעבר לאפליה כלפי תושבי יהודה ושומרון יש גם אפליה נוספת.
<יפעה סגל: למשל כל הקשור לנפגעי עבירה וכל מה שקורה בבית-משפט צבאי, עבירות ערעור שנשפטות ב"עופר" או ב"סאלם".
<יפעה סגל: יש חוק נפגעי עבירה בישראל ויש הרבה מאוד זכויות שמגיעות לנפגעי עבירה.
<יפעה סגל: מה שקורה לנפגעי הטרור, דרך אגב לא רק ישראלים ולא רק ישראלים שגרים ביו"ש אלא גם ישראלים שגרים בתל-אביב ובחיפה וגם אזרחים אמריקאים – היה לי דיון מעניין מאוד עם מחלקה במשרד המשפטים האמריקאי שמטפלת בנפגעי הטרור מעבר לים.
<יפעה סגל: שם קם קול זעקה, איך אין לנו נגישות לעזור לאנשים שלנו להבין מתי יש דיון, אם יש עסקת טיעון, אם הורשע או לא הורשע, איפה, מתי, איך ולמה.
<יפעה סגל: בקיצור, נושא הטרור קודם כול הוא בדמנו כישראלים וכיהודים במדינת ישראל ויש פה אפליה.
<יפעה סגל: צריך להבין שיש חוקים שמשפיעים לא רק על תושבי יהודה ושומרון אלא בכלל באופן כללי, בגלל הנושא הזה של החקיקה, ואפילו על אזרחים זרים, ואפילו משרד המשפטים האמריקאי זועק שיש שם קשיים.
יואב בן צור: אני רוצה להודות בשם הוועדה לשרים שהשתתפו, לראשי המועצות.
יואב בן צור: אנחנו מצטערים שלא הצלחנו לתת לכולם לדבר.
יואב בן צור: אני חושב שהיה דיון פורה ומעמיק.
יואב בן צור: תודה רבה ליועץ המשפטי לכנסת שהשתתף אתנו ולסגן היועץ המשפטי לממשלה רז ניזרי.
יואב בן צור: תודה רבה לכולם.
יואב קיש: חברים, אנחנו מתחילים בסעיף א', בבקשה להעברת הצעת חוק להסדרת הביטחון בגופים ציבוריים (תיקון מס' 8) (פעולות אבטחה ימית) התשע"ז-2017, מוועדת הפנים והגנת הסביבה לדיון בוועדת החוץ והביטחון.
רועי פולקמן: זה מקובל על שני ראשי הוועדות?
יואב קיש: בגלל זה התחלתי עם זה.
יואב קיש: זה נושא - - -
<אתי בן יוסף: בהסכמה.
יואב קיש: יש פה בקשה להעברת הצעת חוק בהסדרת ביטחון בגופים ציבוריים.
יואב קיש: יש פה מכתב של חבר הכנסת אבי דיכטר, יושב ראש ועדת החוץ והביטחון, שמבקש שבהצעת החוק הספציפית הזאת שעוסקת בסמכויותיו של צה"ל כגורם מנחה לעניין אבטחת מתקנים ימיים באזורים הימיים של מדינת ישראל.
יואב קיש: נושא זה יהיה כמובן בתחום מובהק של ועדת החוץ והביטחון, והממשלה גם ביקשה, והמליאה, להעביר את זה לוועדת החוץ והביטחון.
יואב קיש: הוא שוחח על זה עם יושב ראש ועדת הפנים והגנת הסביבה, חבר הכנסת דוד אמסלם, והוא הסכים להצעתו.
יואב קיש: שמענו את זה גם ישירות מחבר הכנסת דוד אמסלם?
יואב קיש: ולכן העניין הוא בהסכמה בין שתי הוועדות, ולכן אני נוטה לאשר וגם לא מבקש שיבואו לפה בשביל להציג את עמדתם.
יואב קיש: אם זה בהסכמה, אין בעיה.
יואב קיש: אז מי בעד אישור הבקשה, שירים את ידו.
יואב קיש: נמנעים – אין הבקשה להעברת הצעת החוק להסדרת הביטחון בגופים ציבוריים (תיקון מס' 8) (פעולות אבטחה ימית) התשע"ז-2017 (מ/1134), מוועדת הפנים והגנת הסביבה לדיון בוועדת החוץ והביטחון, נתקבלה.
יואב קיש: אנחנו עוברים לנושא ב' בסדר היום: בקשת הממשלה להקדמת הדיון בהצעת חוק לייעול הפיקוח והאכיפה העירוניים ברשויות המקומיות (תעבורה)(תיקון), התשע"ז-2017 (מ/1137), לפני הקריאה הראשונה.
יואב קיש: מי יציג את הבקשה?
<חיים אמיגה: אני.
יואב קיש: שמך.
<חיים אמיגה: עורך הדין חיים אמיגה מהלשכה המשפטית במשרד לביטחון הפנים.
יואב קיש: זה חוק של תעבורה או ביטחון הפנים?
<חיים אמיגה: זה חוק של השר לביטחון הפנים, שהוא נועד בעצם להעניק סמכויות לפקחים עירוניים לאכוף עבירות תעבורה שנוגעות לשימוש של דו-גלגלי - - -
יואב קיש: אז בוא, בבקשה, תסביר לנו מה הדחיפות.
<חיים אמיגה: החוק עבר באוגוסט 2016.
<חיים אמיגה: הוא נכנס לתוקף בפברואר 2017.
<חיים אמיגה: כשכמובן, ברגע שהוא נכנס לתוקף – עד להכשרה של הפקחים ועד בעצם לנוהל לאכיפה - - - ליועץ המשפטי, לקח עוד מספר חודשים.
<חיים אמיגה: זאת אומרת, עכשיו, בתקופה הזאת, נכנסים לתוך הזמן שמיועד להתחלת האכיפה, והסתבר שבתוך החוק היה צורך במספר תיקונים טכניים, שאמנם הם טכניים, אבל מהותיים.
<חיים אמיגה: מה שקרה זה שהשתמשו בהגדרות, למשל קורקינט, מתוך תקנות התעבורה, וההגדרות שם כוללות כל מיני תנאים ספציפיים.
<חיים אמיגה: למשל: משקל 30 קילו, מהירות מסוימת.
<חיים אמיגה: וכל זה משום שההגדרה בתקנות התעבורה יועדה בעצם למתן פטור מחובת רישוי ורישום.
<חיים אמיגה: זאת אומרת, קורקינט שעומד בתנאים האלה, הוא פטור מחובת רישוי ורישום.
רועי פולקמן: זה לא קשור לאכיפה.
<חיים אמיגה: והרציונל של האכיפה מתנגש עם זה.
<חיים אמיגה: כי עכשיו יגיעו לפקח ויאמרו לו: אתה צריך להוכיח שהקורקינט, לצורך העניין, שוקל עד 30 קילו ולא חורג מהמשקל הזה.
<חיים אמיגה: כי אחרת אין לך סמכות.
<חיים אמיגה: אז מה שהיינו צריכים בעצם זה לשנות את ההגדרה של קורקינט חשמלי ועוד מספר תיקונים טכניים, שיאפשרו לפקח לעשות שימוש מיטבי בסמכויות שלו.
רועי פולקמן: נשמע הגיוני.
<חיים אמיגה: והדחיפות, שוב, כיוון שמתחילים את האכיפה כבר בשבועות הקרובים.
שלי יחימוביץ': אנחנו נמצאים לפני החופש הגדול.
יואב קיש: הייתה לי שיחה אתמול, גם בעניין.
יואב קיש: אני, כרגיל, כמו שאני אומר תמיד: יש לי נטייה לא להביא לפה בקשות לפטור ולא לאשר.
יואב קיש: הבנתי את הדחיפות בגלל החופש הגדול והכניסה של החוק לתוקף, והנושא שגם הממשלה הבינה את זה ופטרה אתכם, בתזכיר הזה, גם מהזמן הנדרש לעניין הזה.
יואב קיש: ולכן גם בכנסת אנחנו נשתף פעולה.
יואב קיש: אני מעלה להצבעה את בקשתם לפטור.
יואב קיש: יש קוורום?
יואב קיש: יש קוורום.
יואב קיש: אז ההצעה התקבלה.
יואב קיש: לקריאה ראשונה, כמובן.
יואב קיש: נמצאת איתנו חברת הכנסת נורית קורן.
יואב קיש: יש לי פה את המסמך.
יואב קיש: זאת ההחלטה הקודמת?
<אתי בן יוסף: כן, זאת הקודמת.
יואב קיש: יש לנו החלטה קודמת של הצעת הוועדה שלנו להקמת ועדת מיוחדת לפרשת היעלמותם של ילדי תימן, המזרח והבלקן.
<ארבל אסטרחן: זה אושר במליאה.
יואב קיש: אושר במליאה.
יואב קיש: סעיף ב': הוועדה המיוחדת תפעל.
יואב קיש: בעצם, הגדרנו עד ל-6 לנובמבר 2017.
יואב קיש: אנחנו רוצים לשנות את סעיף ב' - - -
דוד ביטן: לא, להאריך.
דוד ביטן: מה לשנות?
יואב קיש: זה נקרא לשנות.
דוד ביטן: להאריך.
יואב קיש: אנחנו משנים את סעיף ב', למעשה עד לתאריך - - -
<אתי בן יוסף: היה ה-6 בנובמבר.
יואב קיש: היה - - -.
יואב קיש: אנחנו נעשה תאריך של סיום המושב הבא.
יואב קיש: מתי המושב הבא מסתיים?
רועי פולקמן: מארס.
דוד ביטן: בסוף מארס.
רועי פולקמן: מארס 2018.
נורית קורן: > איזה?
נורית קורן: מושב החורף?
דוד ביטן: כן, עד מארס הבא.
<ארבל אסטרחן: בסוף כנס החורף שהולך להתחיל אחרי סוכות ומסתיים לפני פסח.
<ארבל אסטרחן: אני לא זוכרת אם נקבע מועד - - -
יואב קיש: כן, זה לא הגיוני.
יואב קיש: ה-6 - - -
דוד ביטן: - - - אבל במארס.
דוד ביטן: במארס.
<ארבל אסטרחן: סוף כנס החורף - - -
נורית קורן: > עוד אין מועד - - -
יואב קיש: סוף כנס החורף.
<ארבל אסטרחן: החלטה שלפני פסח.
<ארבל אסטרחן: לפני היציאה לפגרת הפסח.
רועי פולקמן: - - - כל המושב.
<ארבל אסטרחן: - - - שקבענו כבר מועדים - - - בסוף כנס.
יואב קיש: בסדר, לא משנה.
יואב קיש: אז אם אני נותן ל-1 לאפריל - - -
<ארבל אסטרחן: בסוף כנס דווקא.
<ארבל אסטרחן: עדיף להגיד - - -
רועי פולקמן: עדיף להגיד סוף כנס.
<ארבל אסטרחן: עדיף להגיד במועדים של הכנסת:
<ארבל אסטרחן: סוף כנס החורף.
<ארבל אסטרחן: - - - סוף מארס - - -
יואב קיש: טוב, אוקיי.
יואב קיש: אז הכוונה היא סוף כנס החורף, ואז זה יאפשר בעצם את כל הכנס הבא לפעילות רצופה וסיום של עבודת הוועדה.
יואב קיש: אנחנו נאשר עכשיו בהצבעה את התיקון לסעיף ב', שבמקום עד ה-6 לנובמבר 2017 יהיה כתוב עד סוף כנס החורף הקרוב, שזה סדר גודל של סוף מארס 2018.
יואב קיש: את רוצה להתייחס, להגיד?
נורית קורן: > יוצא מארס 2018?
נורית קורן: > אוקיי.
נורית קורן: אני רוצה רק לתמוך בהחלטה ולומר ככה:
נורית קורן: אני מגיעה עכשיו מפגישה עם מנכ"ל משרד העבודה, הרווחה והשירותים החברתיים.
נורית קורן: אנחנו ביקשנו פרטים ונתונים סטטיסטיים בקשר לתיקי האימוץ.
נורית קורן: זאת הייתה הבקשה.
נורית קורן: וכמו שהוא אומר, גם משרדים אחרים אומרים שתקופת הזמן מאוד קצרה והם לא יוכלו לעבוד, ולכן חשובה ההארכה של הוועדה וחשוב באמת להיות קשובים, שאם נצטרך עוד להאריך.
נורית קורן: כי משרדי הממשלה צריכים כוח אדם כדי להביא חומרים מהעשור הראשון של מדינת ישראל.
דוד ביטן: כשנגיע למועד נדבר.
נורית קורן: > בסדר.
נורית קורן: עכשיו זה בסדר.
יואב קיש: טוב, חברים, תודה רבה.
יואב קיש: אני מעלה להצבעה את ההחלטה כפי שהקראתי.
יואב קיש: נמנעים – אין ההחלטה בדבר הארכת תוקף כהונתה של הוועדה המיוחדת לפרשת היעלמותם של ילדי תימן, המזרח והבלקן עד סוף כנס החורף הקרוב, נתקבלה.
נורית קורן: > תודה רבה.
יואב קיש: זה יעלה למליאה להצבעה.
יואב קיש: חברים, בוקר טוב, אני פותח את הדיון.
יואב קיש: על סדר היום: רביזיה שהוגשה על-ידי שני חברים, דוד ביטן ומרב מיכאלי.
יואב קיש: מי רוצה לנמק את הרביזיה?
יואב קיש: חבר הכנסת ביטן?
דוד ביטן: אני מסיר.
יואב קיש: מסיר.
יואב קיש: בבקשה, מרב, נא לנמק.
מרב מיכאלי: אמרתי, ואני רוצה לומר שוב, חזקת הגיל הרך היא אחת הסוגיות הכואבות ביותר בציבוריות הישראלית היום.
מרב מיכאלי: זה מקור ליגון.
מרב מיכאלי: האמת היא שהיא סמל.
מרב מיכאלי: אנחנו יודעות שהרבה מהאנשים שנאבקים היום על חזקת הגיל הרך, הילדים שלהם כבר ממש ממש גדולים וזה לא יהיה רלוונטי לגביהם בשום אופן.
מרב מיכאלי: אבל זה נהיה סמל למלא מלא מצוקות שיש בין בני זוג, ובעיקר בפרידה ואחרי גירושים, שכאילו מתנקזות לשאלה הזאת של חזקת הגיל הרך.
מרב מיכאלי: החזקה עצמה היא שאלה של חיים ומוות לילדות ולילדים.
מרב מיכאלי: אנחנו מגדלות דורות של ילדים שהם נפגעי פוסט-טראומה מגירושים, ואנחנו רואות ממחקרים שזאת הטראומה השנייה בעוצמתה לאובדן של מישהו, כלומר למוות של מישהו קרוב.
מרב מיכאלי: הוועדה, שמכל בחינה שהיא – מקצועית, עניינית, מבחינת הניסיון שלה, מבחינת ההרכב שלה – צריכה לדון בדבר הזה, היא ועדת חוקה.
מרב מיכאלי: זה המקום הכי אחראי לדיון בסוגיה הכל כך מסובכת הזאת, כל כך כואבת הזאת.
מרב מיכאלי: בעיני צריך גם להגיד שיש חשיבות לזה שהכנסת תשמור על המבנה המקצועי שלה.
מרב מיכאלי: פוליטית - אני האחרונה שאבוא להגיד שחישובים פוליטיים הם לא חישובים.
מרב מיכאלי: הם לגיטימיים, הם חשובים, יש להם הרבה מקום.
מרב מיכאלי: הסיפור הזה של חזקת הגיל הרך זה בלאו הכי לא על קואליציה-אופוזיציה.
מרב מיכאלי: אלוהים יודע שכאופוזיציה אתם בכלל לא שואלים אותנו, אתם לא מתייעצים איתנו על ההרכב של הוועדה, אתם לא דנים איתנו.
מרב מיכאלי: אתם אומרים "הסכמות, הסכמות", וכשאתם אומרים הסכמות, אתם מתכוונים רק להסכמות בקואליציה.
יואב קיש: לא, את יכולה להחליף.
יואב קיש: הבנתי שאת מאוד רוצה להיות בוועדה הזאת, אז את יכולה להחליף – כמו שעשתה שולי מועלם עם הנציג שלה בוועדה – ואת תהיי בוועדה, אם זו הבעיה האמיתית.
מרב מיכאלי: כיושב-ראש אתה בוודאי לא תעודד הפרעה למישהו באמצע דברים.
יואב קיש: אבל אם זו הבעיה, אז נפתור אותה.
מרב מיכאלי: הבעיה היא שאתם לא התייעצתם.
מרב מיכאלי: כל העסקות והקומבינות שבהן הגעתם להחלטה על הוועדה המשותפת הזאת, לא כללו בכלל את חברות וחברי האופוזיציה.
מרב מיכאלי: אלוהים יודעת שיש חברות אופוזיציה שנאבקות על חזקת הגיל הרך, חבר הכנסת קיש, הרבה שנים לפני שנכנסת לעניין הזה.
מרב מיכאלי: קודם כל, הדבר הזה צריך להיאמר לפרוטוקול - - -
יואב קיש: אז אסור לי להיאבק על זה?
מרב מיכאלי: לא, בהחלט רצוי.
יואב קיש: אה, אוקיי, תודה.
יואב קיש: תודה שאת מרשה לי.
מרב מיכאלי: אני לא מרשה או לא מרשה, אני לא בעמדה הזאת.
יואב קיש: כך זה היה נשמע.
מרב מיכאלי: אבל אני אומרת לפרוטוקול שזה לא ראוי בעליל שבכלל לא התייעצתם עם חברות וחברי האופוזיציה לגבי הוועדה.
יואב קיש: אני אענה לך על זה.
מרב מיכאלי: וההסכמות שאתם מדברות/מדברים עליהם הן הסכמות בתוך הקואליציה בלבד.
מרב מיכאלי: חד-משמעית אני אומרת שבהקשר לחזקת הגיל הרך זאת הסכמה לא ראויה.
מרב מיכאלי: הוועדה המתגבשת היא ועדה לא מתאימה לדון בסוגיה הזאת.
מרב מיכאלי: לכן אני מבקשת לקבל את הרביזיה שלי ולהעביר את הצעת החוק לוועדת חוקה.
רועי פולקמן: את לא רוצה לשאול מה נסגר עם שולי?
רועי פולקמן: אמרנו שהיא תהיה חלק מהוועדה.
יואב קיש: אני אגיד בדיוק מה שהיה.
יואב קיש: מה זה "אמרנו"?
יואב קיש: אני אגיד בצורה הכי ברורה: מרב, אני באמת מסכים איתך.
יואב קיש: אני שמח שסוף-סוף הכנסת מטפלת בנושא הזה.
יואב קיש: לגבי כל הפתיחה שלך, אני מאוד מסכים איתה.
יואב קיש: לגבי חברי הוועדה – באופן בסיסי, ברגע שזו ועדה משותפת, החברים מורכבים מחברי הוועדות הקיימים.
יואב קיש: אני אומר פה בצורה הכי ברורה, כל סיעה שתבחר להחליף את חבריה, כך יהיה.
יואב קיש: שאלת לגבי שולי?
יואב קיש: כך יהיה.
יואב קיש: יש לי כבר החלפה בין מוטי יוגב לשולי.
יואב קיש: אנחנו נחליף את מוטי יוגב לשולי בוועדה לזכויות הילד, ושולי תיכנס לוועדה הזאת.
יואב קיש: אנחנו נאשר ששולי תיכנס לוועדה הזאת במקום מוטי יוגב.
דוד ביטן: תומא סלימאן ביקשה.
יואב קיש: יש בקשות של סיעות שונות, ומרב – גם את, את רוצה להיכנס?
יואב קיש: את תיכנסי.
יואב קיש: תעשו החלפות וזה יקרה.
דוד ביטן: גם את יכולה באותה שיטה.
יואב קיש: אני אומר בצורה הכי ברורה, כל סיעה שתבקש להחליף את נציגיה, זה יתבצע.
שולי מועלם-רפאלי: מה לגבי השאלה שלסיעת מרצ אין בכלל ייצוג?
דוד ביטן: זו בעיה שלה.
יואב קיש: גם בוועדת הכנסת אין להם ייצוג.
מרב מיכאלי: אבל יש להם בוועדת חוקה.
יואב קיש: בסדר, אבל זה לא יהיה בוועדת חוקה, מרב.
יואב קיש: זה לא יהיה בוועדת חוקה.
שולי מועלם-רפאלי: לא דיברתי על זה.
שולי מועלם-רפאלי: אתמול העלאת אתה, ביטן, את האפשרות להגדיל את הוועדה לזכויות הילד, להוסיף להם שם נציג.
דוד ביטן: אמרתי שאני אחשוב על זה.
דוד ביטן: כרגע אין החלטה בעניין.
דוד ביטן: אני רוצה לענות לחברת הכנסת – קודם כל, חזקת הגיל הרך זה דבר מאוד חשוב - - -
שולי מועלם-רפאלי: נכון, ולכן צריך להיות ייצוג לכולם.
דוד ביטן: אני מבין שהמיליטנטיות של הנשים בכנסת היא דבר מאוד חשוב.
דוד ביטן: כרגע אין לי עמדה.
דוד ביטן: דווקא יש לי עמדה קצת שונה משתי העמדות.
דוד ביטן: לדעתי הבעיה אינה רק בחזקת הגיל הרך - - -
שולי מועלם-רפאלי: נכון - - -
יואב קיש: יש גם בעיה עם הפלסטינים, זה מה שהוא רצה להגיד.
מרב מיכאלי: הבעיה היא של המשמורת עם המזונות ביחד.
דוד ביטן: עם המשמורת יש בעיה אחרת, שברגע שהילד עובר לאישה אז יש הסכם גירושים, וזה מקבע את זה גם לאחר העניין הזה.
דוד ביטן: יש בעיות כאלה ואחרות, לדעתי צריך לדון בהן בוועדה.
דוד ביטן: אם כבר עושים משהו, נעשה אותו עד הסוף.
דוד ביטן: אבל אני לא מדבר על זה כרגע.
דוד ביטן: אני רק רוצה להדגיש לך שנכון להיום בתי-המשפט, בפסיקות שלהם, בכלל לא מתחשבים בחזקת הגיל הרך.
מרב מיכאלי: חד-משמעית, זה נכון.
דוד ביטן: והיום גיל אפס הוא לא רלוונטי.
דוד ביטן: לכן החזקה לא קיימת בפועל.
דוד ביטן: אז אני לא יודע על מה את מדברת.
מרב מיכאלי: מסכימה איתך.
מרב מיכאלי: אני מדברת על הסוגיה.
מרב מיכאלי: אני מסכימה איתך שבתי-המשפט לא אוכפים אותה.
דוד ביטן: דבר נוסף, לנושא של אנשי המקצוע – מקובל שבוועדה המשותפת אנשי המקצוע שמלווים את הוועדה הם אנשי מקצוע שאנחנו מבקשים מהמזכירות, מהיועץ המשפטי וכו', ואז הם מלווים את הוועדה גם אם זו לא הוועדה שלהם.
דוד ביטן: כך זה נעשה למשל בחוק התאגיד, שישבה היועצת המשפטית של ועדת הכלכלה, שהיא מומחית בזה, והיא טיפלה בעניין הזה מול הוועדה.
דוד ביטן: כך שכל הטענות האלה שבגלל שיש אנשי מקצוע בוועדת החוקה, אז אנחנו חייבים.
דוד ביטן: אלה שטויות במיץ עגבניות.
דוד ביטן: זה ניתן לטיפול.
דוד ביטן: לפי השיטה שלכם כל דבר צריך להיות בוועדת חוקה.
דוד ביטן: היא מגלגלת את כל העניינים במדינה, כל החוקים קשורים אליה, אז מה, ניתן רק לה?
דוד ביטן: לכן אני מבקש לדחות את הרביזיה.
יואב קיש: אני מעלה להצבעה – מי בעד הרביזיה?
דוד ביטן: ביקשתי מהיו"ר שכשהוא מקריא את חברי הוועדה, אני רוצה שהשם שלהן יהיה כבר בהקראה הראשונה.
<ארבל אסטרחן: צריך להחליט על זה פה.
יואב קיש: יש לנו שינוי של שולי, ועדיין לא קיבלתי מכתב רשמי אחר.
יואב קיש: חוץ משולי, אני מבקש מכתבים רשמיים, גם מעאידה.
יואב קיש: שולי, זה סגור.
יואב קיש: מי שישלח מכתב, זה יהיה סגור.
דוד ביטן: אני רוצה בהקראה הראשונה שתכניס את שולי ואת תומא.
יואב קיש: חברים, יש כבר הודעה, שהיום אני אודיע במליאה, שחברת הכנסת שולי מועלם-רפאלי מחליפה את חבר הכנסת מוטי יוגב בוועדה המיוחדת לזכויות הילד.
יואב קיש: זו החלפה שמתבצעת אוטומטית.
מרב מיכאלי: אפשר לבקש - - -
יואב קיש: לא, לא נתת לי מכתב.
יואב קיש: אני ביקשתי מכתב.
מרב מיכאלי: לא צריך מכתב, הוא חבר ועדה.
יואב קיש: חברים, תנו לי לנהל את הוועדה.
יואב קיש: אין לי שום בעיה, אני מבקש ממך מכתב מסודר כמו שהעבירה אלי חברת הכנסת שולי מועלם-רפאלי, שזה ראש סיעה שמבקש החלפה, ואני עושה את זה.
יואב קיש: אני לא עושה את זה על סמך הודעות שאומרים לי: בוא, אני רוצה שתחליף.
מרב מיכאלי: אבל אני אמרתי את זה מראש.
יואב קיש: אז אמרת.
יואב קיש: אז ביקשתי מכתב.
יואב קיש: אצלי, ויודעת את זה גם מנהלת הוועדה, מעבירים מכתב מסודר.
דוד ביטן: אבל הם חברים בוועדה.
יואב קיש: בסדר, אבל עדיין.
יואב קיש: את זה החלטנו ועל זה הצבענו.
יואב קיש: אז אני מבקש מכתב, ואני אעשה את זה.
דוד ביטן: על מה מכתב?
יואב קיש: ככה אני עובד.
דוד ביטן: הם חברים בוועדה ממילא.
<ארבל אסטרחן: מי מטעם המחנה הציוני?
יואב קיש: איציק שמולי.
יואב קיש: אבל על זה הצבענו.
דוד ביטן: אז תצביע עוד פעם, מה הבעיה?
מרב מיכאלי: אבל לא צריך מכתב בשביל זה, כי הוא חבר ועדת חינוך.
מרב מיכאלי: הוא חבר ועדת חינוך, לא צריך מכתב.
שולי מועלם-רפאלי: רק אם אתה משנה בוועדות המקוריות, צריך מכתב.
יואב קיש: אז תכתבי, בבקשה, על הדף הזה מאחור.
יואב קיש: אני רוצה מכתב שאת מבקשת החלפה בין טרכטנברג לשמולי.
יואב קיש: עכשיו תכתבי ותני לי, בכתב יד.
יואב קיש: אם את רוצה שזה יקרה עכשיו, אם לא – זה יקרה בפעם הבאה.
שולי מועלם-רפאלי: אין ממלא-מקום בוועדת חינוך, זה לא חוץ וביטחון.
יואב קיש: הוא יכול לבוא לוועדה ולהצביע במקומו, ונגמר העניין.
יואב קיש: באמת, בסופו של דבר, אתם יודעים איך זה – כל ועדה יכול לבוא נציג אחר מהסיעה ולהצביע.
יואב קיש: אם שולי תהיה בחוץ-לארץ, בשליחות, יוכל לבוא מוטי.
דוד ביטן: תומא סלימאן כתבה מכתב, תחליף אותה אחר כך.
יואב קיש: אז אני מעלה לוועדה את הבקשה של סיעת הבית היהודי להחליף – גם כי היא הוחלפה כחברה בוועדה – ובמקום מוטי יוגב מטעם הוועדה המיוחדת לזכויות הילד תהיה חברת הכנסת שולי מועלם-רפאלי.
יואב קיש: בוועדת חינוך, במקום חבר הכנסת איציק שמולי, יהיה חבר הכנסת מנו טרכטנברג, ולהלן מצורפת בקשת יושבת-ראש הסיעה מרב מיכאלי.
יואב קיש: אלה שני השינויים שאנחנו עושים כרגע.
שולי מועלם-רפאלי: צריך גם להגיד שמוטי יחליף אותו באותו הזמן בוועדת העבודה והרווחה?
יואב קיש: לא, כי זה אני מקריא במליאה.
יואב קיש: אני מעלה את ההחלטה הזאת של החלפת החברים להצבעה.
<קריאה: זה לא צריך הצבעה.
יואב קיש: זה צריך הצבעה.
יואב קיש: במשותפת צריך.
יואב קיש: בעד – הרוב
יואב קיש: ההחלטה התקבלה, שינינו את האיוש.
יואב קיש: אני אקרא את זה במליאה עם האיוש המתוקן.
מרב מיכאלי: אני רוצה להגיד לפרוטוקול, אדוני, שזו החלטה אומללה.
מרב מיכאלי: שגויה ואומללה.
יואב קיש: זו לא פעם ראשונה שאת חושבת כך על הרבה דברים פה.
יואב קיש: שמענו.
יואב קיש: דרך אגב, היו חברי אופוזיציה שהצביעו.
יואב קיש: אמרת שלא היו, אבל היו חברי אופוזיציה שהצביעו.
מרב מיכאלי: לא אמרתי שלא הצביעו, אמרתי שלא התייעצו איתנו.
מרב מיכאלי: לא התייעצו איתנו.
יואב קיש: אתמול ברדיו, כשאמרת שהאופוזיציה כולה נגד החוק, אז אני אומר לך שהיו חברי אופוזיציה שהצביעו בעד הצעת החוק.
יואב קיש: זה תיקון קל לידיעה.
שולי מועלם-רפאלי: אנחנו אמרנו את זה כמה פעמים.
שולי מועלם-רפאלי: הסיפור של חזקת הגיל הרך חוצה הכל.
שולי מועלם-רפאלי: הוא לא קואליציה-אופוזיציה.
יואב קיש: נסעתי אתמול ברכב ובמקרה שמעתי ריאיון של חברת הכנסת מרב מיכאלי שאמרה נחרצות שכל האופוזיציה היתה נגד החוק, ואני פשוט מעדכן אותה - - -
מרב מיכאלי: אמרתי שהיתה נגד ביטול החזקה.
מרב מיכאלי: את זה אמרתי, ומאחורי זה אני עומדת.
יואב קיש: אני זוכר שאמרת משהו אחר, אבל לא משנה.
יואב קיש: אולי אני טועה.
מרב מיכאלי: על השנתיים חלק הצביעו בעד, אבל על הביטול כולם היו נגד.
יואב קיש: יכול להיות שאת צודקת.
יואב קיש: אני זוכר משהו אחר.
מרב מיכאלי: לכן היתה השמחה הגדולה, שזה נפל.
יואב קיש: אני זכרתי שאמרת משהו אחר.
מרב מיכאלי: לא אמרתי משהו אחר.
יואב קיש: טוב, אפשר להוציא את ההקלטה.
יואב קיש: הצעת חוק להסדרת הצבה של כוורת וייצור דבש, התשע"ד-2014, מ/859, הצעת ח"כ יצחק וקנין>
יואב קיש: הצעת חוק להסדרת רעיית דבורים וייצור דבש, התשע"ו-2015, פ/2254/20, הצעת ח"כ שרן השכל>